คือ กินยาคุมฉุกเฉินแล้วประจำเดือนมาเลยเริ่มกินยาคุมแผงแรกในวันที่ประจำเดือนมาวันแรกกินตั้งแต่ 23/08 แต่ในวันที่28/08 มีการลืมกินเวลาประจำ เลยมากินในเวลาตี2ตอนนึกขึ้นได้แล้วมีเพศสัมพันธ์ ในวันที่31แล้วหลั่งใน แบบนี้จะมีการตั้งครรภ์เกิดขึ้นมั้ยคะ แล้วควรทำยังไงต่อ
สวัสดีค่ะ การใช้ยาคุมแบบแผงรายเดือนนั้น เป็นการคุมกำเนิดที่มีประสิทธิภาพสูง หากใช้และเริ่มใช้อย่างถูกต้อง โอกาสตั้งครรภ์มีได้น้อยกว่า 1%โดยควรเริ่มยาภายใน 5 วันแรกของการมีประจำเดือน และกินยาต่อเนื่องจนหมดแผง คลาดเคลื่อนไม่ควรเกินวันละ 3 ชั่วโมงหากมีการกินยาที่คลาดเคลื่อนไปดังที่กล่าวมา มีโอกาสที่จะลดประสิทธิภาพของยาลงไปได้ แต่อย่างไรก็ตามหากได้กินยาทุกวัน โอกาสตั้งครรภ์ก็ยังมีค่อนข้างน้อยแนะนำการกินยาไปอย่างต่อเนื่องทุกวันจนหมดแผงยา และสังเกตรอบเดือนในช่วงกินยาหมดแผงอีกครั้ง หากประจำเดือนไม่มา ควรซื้อชุดตรวจครรภ์ทางปัสสาวะมายืนยันก่อนว่าไม่ตั้งครรภ์จริง จึงค่อยเริ่มยาคุมแผงต่อไป